[[Fil:Potsdam conference 1945-3.jpg|thumb|Fra venstre: Josef Stalin, Harry Truman og Winston Churchill på Potsdam-konferencen]]
'''Potsdam-konferencen''' var en konference mellem [[Sovjetunionen]], [[USA]] og [[Storbritannien]], der fandt sted umiddelbart efter [[VE-dag|afslutningen af kamphandlingerne]] på det europæiske kontinent. [[Frankrig]] var ikke til stede, men underskrev som besættelsesmagt slutdokumentet. Konferencen fandt sted fra d. 17. juli til 2. august 1945 på slottet [[Cecilienhof]] i [[Potsdam]] sydvest for [[Berlin]]. Deltagerne på konferencen var lederne af de tre lande, [[Josef Stalin]], [[Harry Truman]] og [[Winston Churchill]] samt deres [[udenrigsminister|udenrigsministre]]. Den 27. juli måtte Churchill træde tilbage som [[Storbritanniens premierministre|britisk premierminister]] som følge af et valgnederlag og blev afløst i Potsdam af [[Labour]]-lederen [[Clement Attlee]].
Samfund Historie Kommunikation